
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1247 


24 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 

Καλαντός νήσου Νάξου Ν. Κυκλάδων. 1 

Κήρυξη αναδασωτέας έκτασης στη θέση «Μετόχι 
Άντερ Ιβήρων» Δημοτικού Διαμερίσματος Πευκο¬ 
χωρίου του Δήμου Παλλήνης Ν. Χαλκιδικής. 2 


ΑΠΟΦΑΣΕΙ Σ 

Αριθ. 1086907/7777/Β0010 (1) 

Καθορισμός ορίων αιγιαλού και παραλίας στη θέση Κα¬ 
λαντός νήσου Νάξου Ν. Κυκλάδων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2971/2001 (ΦΕΚ 285/Τ.Α7 
19.12.2001) «Περί αιγιαλού και παραλίας». 

2. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν.3200/55 «περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ.532/1970, Β.Δ.704/1970, Β.Δ.705/1970, 
Β.Δ.192/1972, Π.Δ.71/1984, Π.Δ.347/1986, Ν.2026/1992 
και Π.Δ.97/1993. 

4. Τις διατάξεις του άρθρου 19παράγρ. 5 Ν.2344/1995, 
του άρθρου 52 παρ. 6 του Ν.2218/1994, του άρθρου 4 
παρ. 7 του Ν.2240/1994, δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Δ/ντή, σε 
συνδυασμό με αυτές του άρθρου Μπαρ. 2 του Ν.2399/96 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 

5. Τις διατάξεις του τέταρτου εδαφίου της παρ. 2 του 
άρθρου 1 και της παράγρ. 6 του ιδίου άρθρου του 
Ν.2503/97 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α ), σύμφωνα με τις οποίες οι 


Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή της Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά 
αποτελούν από 1.9.1997 Υπηρεσίες του Υπουργείου Οι¬ 
κονομικών. 

6. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημόσιας Διοίκησης και 
Αποκέντρωσης, σύμφωνα με το οποίο οι αρμοδιότητες 
του Γενικού Γραμματέα της Περιφέρειας σε θέματα Υπη¬ 
ρεσιών του Υπουργείου Οικονομικών, μεταφέρονται από 
1-9-1997 στον Υπουργό Οικονομικών. 

7. Την 1065956/863/Α0006/15.7.2003 (ΦΕΚ 985 τ. Β'/ 
16.7.2003) κοινή απόφαση των Πρωθυπουργού και 
Υπουργού Οικονομίας και Οικονομικών, «περί ανάθεσης 
αρμοδιοτήτων του Υπουργού Οικονομίας και Οικονομι¬ 
κών στους Υφυπουργούς». 

8. Την 1115093/1378/Α0006/17.12.2001 (ΦΕΚ 1720 
τΒ'/21.12.2001) απόφαση του Υφυπουργού Οικονομικών, 
«περί μεταβίβασης αρμοδιοτήτων του Υφυπουργού Οικο¬ 
νομικών στον Γ ενικό Γ ραμματέα, στους Γ ενικούς Δ/ντές 
κ.λ.π του Υπουργείου Οικονομικών, όπως αυτή τροποποι¬ 
ήθηκε με την 1041136/468/Α0006/8.5.2002 (ΦΕΚ 
633/22.5.2002 τΒ') Απόφαση του Υφυπουργού Οικονο¬ 
μίας και Οικονομικών. 

9. Την από 4.4.2003 έκθεση της Επιτροπής καθορισμού 
των ορίων αιγιαλού, παραλίας, στη θέση «Καλαντός», Ν. 
Νάξου Ν. Κυκλάδων και το από Απρίλιο του 2002 κτημα- 
τολογικό υψομετρικό τοπογραφικό διάγραμμα, κλίμακας 
1:500, το οποίο συντάχθηκε από τον Τοπογράφο Μηχανι¬ 
κό Παντελή Καρπούζογλου, σε δύο πινακίδες, ελέγχθηκε 
για την ακρίβεια της αποτύπωσης στις 4.4.2003 από τον 
Αντώνη Παυλόπουλο, αρχιτέκτονα μηχανικό, Πολεοδο¬ 
μίας Νάξου και θεωρήθηκε από τον ίδιο την ίδια ημερο¬ 
μηνία. 

10. Το 544.5/753/03/18.8.2003 έγγραφο του Γενικού 
Επιτελείου Ναυτικού, αποφασίζουμε: 

Επικυρώνουμε την από 4.4.2003 Έκθεση της κατά το 
άρθρο 3 του Ν. 2971/2001 αρμόδιας Επιτροπής περί χά¬ 
ραξης των ορίων αιγιαλού και παραλίας στη θέση «Καλα¬ 
ντός», Ν. Νάξου, Ν. Κυκλάδων καθώς επίσης και το από 
Απρίλιο του 2002 κτηματολογικό υψομετρικό τοπογραφι- 
κό διάγραμμα, κλίμακας 1:500, το οποίο έχει συνταχθεί 
από τον Τοπογράφο Μηχανικό Παντελή Καρπούζογλου, 





























12306 

σε μία πινακίδα, ελέγχθηκε ως προς την ακρίβεια της απο¬ 
τύπωσης στις 4.4.2003 από τον Αντώνη Παυλόπουλο, αρ¬ 
χιτέκτονα μηχανικό, Πολεοδομίας Νάξου και θεωρήθηκε 
την ίδια ημερομηνία από τον ίδιο. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία Α1, Α2, Α3.Α43, Α44, Α45. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Π1, Π2, Π3,..., Π41, Π42. Π43. 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος ΙΟμ. διότι δεν εξυπηρε¬ 
τούνται οι σκοποί του άρθρου 1 παρ. 2του Ν. 2971/2001. 
Δεν υπάρχουν κτίσματα στη ζώνη παραλίας. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 23 Οκτωβρίου 2003 
Με εντολή Υφυπουργού 

Ο Γενικός Διευθυντής Δημ. Περ/σίας και Εθν. Κληρ/των 
ΣΠΥΡΟΣ ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 Ν. 2971/2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Καλαντός» Ν. Νάξου. 

Στην Νάξο σήμερα 4.4.2003, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΑΝΤ. ΠΑΥΛΟΠΟΥΛΟΣ αρχ/κτων μηχ/κός ως μέλος, 

3. ΑΝΤ. ΖΟΥΡΕΛΗΣ, Λιμενάρχης Νάξου, ως μέλος 

Τα μέλη της επιτροπής 

ΔΗΜΗΤΡΗΣΜΠΟΥΝΤΟΥΡΗΣ,Διευθυντήςτης Διεύθυν¬ 
σης Πολεοδομίας Νομαρχιακής Αυτοδιοίκησης Ν. Κυ¬ 
κλάδων και ΕΜΜΑΝΟΥΗΛ ΚΑΛΑΒΡΟΣ, Διευθυντής Χω¬ 
ροταξίας και Περιβάλλοντος της Γενικής Γραμματείας 
Περιφέρειας Ν. Αιγαίου, αν και προσκλήθηκαν με την με 
αρ. 1365/2.4.2003 πρόσκληση του Προέδρου της επιτρο¬ 
πής δεν παρευρέθηκαν. 

αποτελούντες την επιτροπή καθορισμού των ορίων του 
αιγιαλού δυνάμει του άρθρου 3 του Ν. 2971/2001 μετα¬ 
βήκαμε επί τόπου στην προαναφερθείσα περιοχή και 


Λαβόντες υπ’ όψη 

1. Την από 4.11.2002 αίτηση του Νικόλαου Μαλτού, για 
τον καθορισμό των ορίων του αιγιαλού στην εν λόγω θέ¬ 
ση. 

2. Το τοπογραφικό, υψομετρικό και κτηματολογικό διά¬ 
γραμμα, εξαρτημένο από το κρατικό δίκτυο (ΕΓΣΑ), το 
οποίο συντάχθηκε τον Απρίλιο 2002 από τον Παντελή 
Καρπούζογλου Αγρονόμο και τοπογράφο μηχανικό σε 
δύο πινακίδες σε κλίμακα 1:500, ελέγχθηκε επιτόπου για 
την ακρίβεια της αποτύπωσης την 4.4.2003 από τον Αντ. 
Παυλόπουλο Αρχ/να Μηχ/κό, Πολεοδομίας Νάξου και θε¬ 
ωρήθηκε την ίδια ημερομηνία από τον ίδιο. 

3. Τις διατάξεις του Ν. 2971/2001 «Αιγιαλός, παραλία 
και άλλες διατάξεις», όπως αυτός ισχύει και τον Ν. 1337/ 
1983 καθώς και την προς αυτόν σχετική Δικαστηριακή 
και Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, δηλαδή : 

α) Η ακτογραμμή στο σύνολο της είναι βραχώδης με 
απότομες κλίσεις. 

β) Την περιοχή την επηρεάζουν άνεμοι ανατολικών-νο- 
τιοανατολικών διευθύνσεων, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος : 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία Α1, Α2, Α3, ..., Α43, Α44, 
Α45. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία Π1, Π2, Π3, ..., Π41, 
Π42, Π43. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του Ν. 
2971/2001. 

3. Δεν υπάρχουν κτίσματα στη ζώνη παραλίας. 

4. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 
Τα μέλη 

ΑΝΤ. ΠΑΥΛΟΠΟΥΛΟΣ, ΑΝΤ. ΖΟΥΡΕΛΗΣ 

Αριθ. 3279 (2) 

Κήρυξη αναδασωτέας έκτασης στη θέση «Μετόχι Άντερ 
Ιβήρων» Δημοτικού Διαμερίσματος Πευκοχωρίου του 
Δήμου Παλλήνης Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις Διατάξεις του Ν 998/79 «Περί Προστασίας Δασών 
κλπ» και ειδικότερα. 

I Του άρθρου 41 παρ 1. 

II Του άρθρου 38 

3. Τις Διαταγές του Υπουργείου Γεωργίας 

I 160417/1180/8.7.70. 

II 182447/3049/24.9.80 

4. Την 2487/28.8.2003 Πρόταση του Δασαρχείου Κασ¬ 
σάνδρας. 

5. Τις Διατάξεις του άρθρου 1 παρ 2 του Ν 2503/97 «Με¬ 
ταβίβαση αρμοδιότητος στον Γενικό Γραμματέα Περιφέ¬ 
ρειας». 

6. Την 5631/11.8.2000 απόφαση Γενικού Γραμματέα 
Περιφερείας Κεντρικής Μακεδονίας «Κατανομή αρμοδιο¬ 


τήτων στους προϊσταμένους των Δασικών Υπηρεσιών», 
αποφασίζουμε: 

Κηρύσσουμε αναδασωτέα έκταση εμβαδού τεσσάρων 
χιλιάδων (4.000,00) τ.μ στη δασική θέση «Μετόχι Άντερ 
Ιβήρων» Δημοτικού Διαμερίσματος Πευκοχωρίου του Δή¬ 
μου Παλλήνης Ν Χαλκιδικής με σκοπό την προστασία και 
την αναδάσωση με φυσική αναγέννηση της έκτασης που 
εκχερσώθηκε παράνομα 

Η έκταση με στοιχεία Α, Β, Γ, Δ, Α εμβαδού 4.000,00 τ.μ. 
συνορεύει: 

Βόρεια: Με υπ’ αριθ 280 κληροτεμάχιο. 

Νότια: Με τμήμα του υπ’ αριθ 281 κληροτεμαχίου. 

Ανατολικά: Με δάσος 

Δυτικά: Με τμήμα του υπ’αριθ 281 κληροτεμαχίου. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών κ.α.α. 

ΓΕΩΡΓΙΟΣ ΛΕΙΒΑΔΙΩΤΗΣ 

